ГЕОДЕЗИЯ, КАРТОГРАФИЯ ВА ТАБИИЙ РЕСУРСЛАР КАФЕДРАСИ | Karakalpak state university\nГеодезия, картография ва табиий ресурслар кафедраси университдаги энг ёш кафедралардан бири бўлиб, у 2019 йили ташкил этилди. Ушбу кафедра 2006 йили Ер тузиш ва ер кадастри, 2011 йили Геодезия, картография ва кадастр таълим йўналиши бўлиб География кафедраси таркибида пайдо бўлди. Ҳозирги кунда кафедрада 2 та таълим йўналиши: геодезия, картография ва кадастр, шунингдек нефт ва газ конларини ишга тушириш ва ундан фойдаланиш йўналишлари мавжуд.\nКафедрада 18 штат бўлиб, унда 10 профессор-ўқитувчи: шундан 1 фан номзоди, 9 та ассистент-ўқитувчи фаолият олиб бормоқда. Кафедрага ҳозирги кунда г.ф.н. доц. С.Абдиреймов мудирлик қилмоқда.\nКафедра профессор-ўқитувчилари томонидан қуйидаги чет эл лойиҳалари бажарилмоқда.\nErasmus+ дастури асосида Австриянинг Зальцбург университети билан 2019-2022 йилларга мўлжалланган, Key Action1 – Moblilty for larners and staff – Hicher education and staff mobility;\nErasmus+ дастури асосида Словакиянинг Нитра қишлоқ ҳўжалик университети билан 2018-2021 йилларга мўлжалланган, Key Action1 – Moblilty for lеarners and staff – Hicher education and staff mobility.\nКафедрамиз қошида ГИС илмий маркази ташкил этилган. Унда кафедра профессор-ўқитувчилари илмий ишларини амалга ошириш билан бирга давлат грантларини ва ҳалкаро лойиҳаларни амалга ошириб келмокда. Ҳозирги кунда кафедрамизда геодезия, картография, нефт ва газ конлерини ўзлаштириш йўналиши бўйича бир қатор дарслик, ўқув қўлланма ва мақолалар Республикамизда ва чет давлатларнинг нуфузли илмий журналларида босмадан чиққан.\nШунингдек, кафедра профессор-ўқитувчилари ва талабалари Австрия, Венгрия, Германия, Греция, Испания, Португалия, Словакия, Чехия, Швеция, Буюк Британия, Хитой Ҳалқ Республикаси ва бошқа қатор давлатларда тажриба алмашиб, ўз малакаларини ошириб келмоқдалар. Ҳозирги кунда кафедрамиз ассистенти Рашид Жаксыбаев Хитой Ҳалқ Республикасининг Табиий фанлар институтида малака оширмокда. Кафедрада 2020-2021 ўқув йилидан бошлаб Геодезия, картография ҳамда нефт ва газ конларини ишга тушириш ва фойдаланиш бўйича магистратура мутахассисликлари очилиши режалаштирилган.\nГеодезия, картография ва табиий ресурслар кафедрасида фаолият олиб бораётган илмий даражали профессор-ўқитувчилар\nАбдиреймов Салауат Жамалович, география фанлари номзоди, доцент. 1967-йили 15-августда Чимбой туманида туғилган. 1984-йили Нукус давлат университетига ўқишга кириб, 1992-йили Москвадаги Темирязев номидаги қишлоқ ҳўжалиги Академиясини тугатган.\n2006-йили «Геоэкологические аспекты агроландшафты дельты Амударьи (на примере Чимбайского оазиса)» мавзусида номзодлик диссертациясини химоя қилди. 50 дан ортиқ мақола ва тезислари, 1 монография, 1 дарслик, 3 ўқув қўлланма, 5 ўқув-методик қўлланмаси босмадан чиқди. Университетда 1993-йилдан буён ишлаб келмоқда.\nҲозирги кунда EPCA ҳалқаро лойиҳасининг университетдаги координатори бўлиб ишлаб келмоқда.\nАлеуов Айдос Сабирович, геодезия, картография ва табиий ресурслар кафедраси стажёр ўқитувчиси. 1984-йили 17-январда Хўжайли шаҳрида туғилган. 2009-йили Қорақалпоқ давлат университети «Ер тузи шва ер кадастри» бакалавр йўналишига ўқишга кириб, 2013-йили тамомлаган. 2015-йили Тошкент ирригация ва мелиорация институти «Геодезия ва картография (геоинформатика)» мутахассислигига магистратурага ўқишга кириб, 2017-йили тугатди. 12 дан ортиқ мақола ва тезислари босмадан чиқди. Университетда 2017-йилдан буён ишлаб келмоқда.\nСанетуллаев Eрназар Eсбосынович 1991-йили 10-мартда Нукус шаҳрида туғилган. 2009-йили Тошкент давлат техника университетига ўқишга кириб, 2013-йили муваффақиятли тамомлади. 2013-йили Қорақалпоқ давлат университетига магистратурага ўкишга кирди ва 2015-йили «Повышение эффективности обводняющихся газовых скважин (на примере месторождения Урга)» мавзусида магистрлик диссертациясини химоя қилди. 20 дан ортиқ илмий мақола ва тезислари босмадан чиқди. 2015-йилдан буён Қорақалпоқ давлат университетида Геодезия, картография ва табиий ресурслар кафедрасида ассистент лавозимида ишлаб келмоқда\nБекманов Нигмат Утегенович Геодезия, картография ва табиий ресурслар кафедраси ассистенти. 1987-йили 16-майда Нукус шаҳрида туғилган. 2007-йили Ташкент давлат техника университетига ўқишга кирди ва «Ғарбий борсакелмас майдони мисолида 2Д дала сейсморазведка ишлари методикаси ва техникаси» мавзусида магистрлик диссертациясини химоя қилди. 2013-йили ўқишни муваффақиятли тамомлаб, 2013-йилдан Устюрт геофизика кархонасида ишчи бўлиб ишлаган. 2017-йилдан Нукус полимер кархонасида иш фаолиятини давом эттирди. 2019-йилдан Геодезия, картография ва табиий ресурслар кафедрасида ишлаб келмоқда.\nТлеумуратова Гулсара Мырзабаевна 1990-йили 2-майда Нукус туманида туғилган. 2008-йили Тошкент архитектура, қурилиш институтига ўқишга кириб, 2012-йили тугатди. 2012-йили Тошкент архитектура, қурилиш институтига магистратурага ўқишга кирди ва 2014-йили «Кўп қаватли биноларни қуришда монтаж горизонтига отметка узатиш усулларини таҳлил қилиш» мавзусида магистрлик диссертациясини химоя қилди. 14 дан ортиқ илмий мақола ва тезислари босмадан чиқди. 2015 йилдан бошлаб Қорақалпоқ давлат университетида Геодезия, картография ва табиий ресурслар кафедрасида ассистент лавозимида ишлаб келмоқда.\nЕшмуратов Анвар Балтабаевич 1987-йили 7-декабрда Қораўзак туманида туғилган. 2009-йили Бердақ номидаги Қорақалпоқ давлат университетига ўқишга кириб, 2015-йили тугатди. 20 дан ортиқ илмий мақола ва тезислари босмадан чиққан. 2015 ва 2019-йилларда Қорақалпоқ давлат университети Нефть ва газ технологияси кафедраси ассистенти. 2019-йил июнь ойидан бошлаб Геодезия, картография ва табиий ресурслар кафедраси ассистенти лавозимида ишлаб келмоқда.\nОразбаев Азизбек Рустем улы геодезия, картография ва табиий ресурслар кафедраси стажёр ўқитувчиси. 1993-йили 30-ноябрда Хўжайли шаҳрида туғилган. 2012-йили Қорақалпоқ давлат университети «Геодезия, картография ва кадастр» бакалавр йўналишига ўқишга кириб, 2016-йили тугатди. 2016-йили Тошкент ирригация ва қишлоқ ҳўжалигини механизациялаш мухандислари институтига кириб, «Ердан фойдаланиш ва бошқариш» мутахассислиги бўйича магистратурага кириб, 2018-йили тугатди. 7 дан ортиқ ўқув қўлланма, мақола ва тезислари босмадан чиқди. Университетда 2018-йилдан буён ишлаб келмоқда.\nНуратдинов Алишер Узакбергенович Геодезия, картография ва табиий ресурслар кафедраси стажёр ўқитувчиси. 1993-йили 23-февралда Нукус шаҳрида туғилган. 2012-йили Қорақалпоқ давлат университети «Геодезия, картография ва кадастр» бакалавр йўналишига кириб, 2016-йили тугатди. 2016-йили Тошкент ирригация ва қишлоқ ҳўжалигини механизациялаш мухандислари институтига кириб, «Геодезия картография (сув ҳўжалиги)» мутахассислигига магистратурага ўқишга кириб, 2018-йили тугатди. 2018-2020 йиллари Вазирлар Маҳкамаси ҳузуридаги Агросаноат комплекси устидан назорат қилиш инспекцияси Қорақалпоғистон Республикаси Нукус тумани бўлими қишлоқ ҳўжалигига мўлжалланган сув ресурслари ва ерлардан фойдаланишни назорат қилиш сектори ката инспектори, Қорақалпоғистон Республикаси ер тузиш ва кўчмас мулк кадастри давлат кархонаси Бўзатов тумани филиали Топо-геодезия бўйича мутахассиси бўлиб ишлаган. 2 методик кўрсатма, 6 мақола ва тезислари босмадан чиқди. Университетда 2020-йили январь ойидан бошлаб ишлаб келмоқда.\nЖақсыбаев Рашид Ниеталыевич 1992-йили 12-мартда Бўзатов туманида туғилган. 2010-йили Бердақ номидаги Қорақалпоқ давлат университети «Ер тузиш ва ер кадастри» бакалавр таълим йўналишига кириб, 2014-йили тугатди. 2014-йили Тошкент ирригация ва қишлоқ ҳўжалигини механизациялаш мухандислари институти «Ердан ресурсларидан фойдаланиш ва бошқариш» мутахассислигига кириб, 2016-йили «Ер участкаси ва кўчмас мулк объектларини шакллантириш тизимини такомиллаштириш» мавзусида магистрлик диссертациясини химоя қилди. 2016-йили Тошкент давлат аграр университети Нукус филиали «Ердан фойдаланиш ва ер кадастри» кафедрасида ассистент лавозимида ишлаган. 2017-2019 йиллари Бердақ номидаги Қорақалпоқ давлат университети «География» кафедраси стажёр-ўқитувчиси, 2019-2020 ўқув йили давомида Хитой Ҳалқ Республикасининг «China university of geosciences in Beijing» университетида ер ресурсларини бошқариш» йўналиши бўйича илмий тадқиқотлар олиб бормоқда. 2019-йилдан бошлаб ҳозирги кунгача Бердақ номидаги Қорақалпоқ давлат университети «Геодезия, картография ва табиий ресурслар» кафедраси стажёр-ўқитувчиси лавозимида ишлаб келморқда. Ҳозирги кунда 1 методик кўрсатма, 25 дан ортиқ мақола ва тезислари чет элларда ва республикамизда босмадан чиқди.